हाथ में कट्टा-रायफल लिए इन लड़कों का क्यों वायरल हो रहा है वीडियो! | mujaffarpur boys viral video with illegal wepons - Hindi Oneindia
» हाथ में कट्टा-रायफल लिए इन लड़कों का क्यों वायरल हो रहा है वीडियो!
हाथ में कट्टा-रायफल लिए इन लड़कों का क्यों वायरल हो रहा है वीडियो!
Updated: Tuesday, May 29, 2018, 15:27 [IST]
मुजफ्फरपुर। बिहार के मुजफ्फरपुर में अंधविश्वास किस कदर हावी है उसका जीता-जागता उदाहरण बिहार के मुजफ्फरपुर में देखने को मिला। मुजफ्फरपुर में इन दिनों एक वीडियो वायरल हो रहा है जिसमे चार-पांच लोग हाथ मे पिस्टल और बंदूक लेकर दूसरे गुट के साथ गाली गलौज करते हुए दिख रहे हैं। मामला साहेबगंज के रजवाड़ा पंचायत का बताया जा रहा है। यह वीडियो एक महिला को डायन बता कर प्रताड़ित करने की घटना से संबंधित बताया जा रहा है। इस मामले में एक युवक ने सहेबगंज थाने में शिकायत दर्ज कराई है कि उसकी मां को गांव के कुछ शरारती तत्व डायन घोषित कर प्रताणित कर रहे हैं।
युवक ने पुलिस को बताया कि गांव के ही रवि कुमार और शशि कुमार नाम के दो युवकों ने उसकी मां को डायन बताकर मारपीट की है और विरोध करने पर हथियार लहरा कर डराया। इस मामले में आधा दर्जन लोगों को नामजद किया गया है। वीडियो में आप खुद देख सकते है कि कैसे गली गलौज कर रहे युवकों के हाथों में रायफल और पिस्टल हैं जबकि सामने वाला आदमी उसकी पिस्टल और रायफल से निडर होकर गोली मारने के लिए ललकार रहा है। यह घटना रोड के बीचों-बीच देखने को मिली है। इस दौरान वहां से कई गाड़ियां भी गुजरी। यह खेल घंटों तक चलता रहा लेकिन ना तो कोई ग्रामीण इसे रोकने आया ना ही कोई कानून के रखवाले। काफी देर तक रोड पर अवैध हथियारों का प्रदर्शन जारी रहा। आप भो देख सकते हैं कि अंत तक कई हथियार बंद युवक सामने आए हैं लेकिन पुलिस को इस बात की भनक तक नहीं लगी। जब यह वीडियो वायरल हुआ तब पुलिस एक्टिव हुई और पीड़ित परिवार के द्वारा साहेबगंज थाना में मामला दर्ज कराया। पुलिस मामला दर्ज कर इसकी छानबीन में जुट गई है और वीडियो के माध्यम से आरोपियों को पकड़ने का प्रयास कर रही है।
ये भी पढ़ें- दरोगा ने बोला गाड़ी के पेपर दिखाओ, डिग्गी से तमंचा निकाल कर चला दी गोली
mujaffarpur uttar pradesh viral video मुजफ्फरपुर उत्तर प्रदेश वायरल वीडियो oneindia bihar bihar बिहार
mujaffarpur boys viral video with illegal wepons